stanford-oval/wikipedia huggingface dataset:
רוד ואן ניסטלרוי
סטטיסטיקות קריירה > מועדונים

| מועדון | עונה | ליגה> הליגה | ליגה> הופעות | ליגה> שערים | גביע המדינה> הופעות | גביע המדינה> שערים | גביע הליגה > הופעות | גביע הליגה > שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| דן בוס | 1993/94 | ליגת המשנה ההולנדית | 2 | 0 | 0 | 0 | — | — | — | — | — | — | 2 | 0 |
| דן בוס | 1994/95 | ליגת המשנה ההולנדית | 15 | 3 | 2 | 3 | — | — | — | — | – | – | 17 | 6 |
| דן בוס | 1995/96 | ליגת המשנה ההולנדית | 21 | 2 | 0 | 0 | — | — | — | — | — | — | 21 | 2 |
| דן בוס | 1996/97 | ליגת המשנה ההולנדית | 31 | 12 | 0 | 0 | — | — | — | — | — | — | 31 | 12 |
| דן בוס | סה"כ | סה"כ | 69 | 17 | 2 | 3 | — | — | — | — | — | — | 71 | 20 |
| הירנפיין | 1997/98 | ליגת העל ההולנדית | 31 | 13 | 5 | 3 | — | — | 4 | 0 | — | — | 40 | 16 |
| פ.ס.וו. איינדהובן | 1998/99 | ליגת העל ההולנדית | 34 | 31 | 4 | 4 | — | — | 7 | 6 | 1 | 0 | 46 | 41 |
| פ.ס.וו. איינדהובן | 1999/2000 | ליגת העל ההולנדית | 23 | 29 | 1 | 0 | — | — | 8 | 3 | — | — | 32 | 32 |
| פ.ס.וו. איינדהובן | 2000/01 | ליגת העל ההולנדית | 10 | 2 | 2 | 2 | — | — | — | — | — | — | 12 | 4 |
| פ.ס.וו. איינדהובן | סה"כ | סה"כ | 67 | 62 | 7 | 6 | — | — | 15 | 9 | 1 | 0 | 90 | 77 |
| מנצ'סטר יונייטד | 2001/02 | הליגה האנגלית | 32 | 23 | 2 | 2 | 0 | 0 | 14 | 10 | 1 | 1 | 49 | 36 |
| מנצ'סטר יונייטד | 2002/03 | הליגה האנגלית | 34 | 25 | 3 | 4 | 4 | 1 | 11 | 14 | 0 | 0 | 52 | 44 |
| מנצ'סטר יונייטד | 2003/04 | הליגה האנגלית | 32 | 20 | 4 | 6 | 0 | 0 | 7 | 4 | 1 | 0 | 44 | 30 |
| מנצ'סטר יונייטד | 2004/05 | הליגה האנגלית | 17 | 6 | 3 | 2 | 0 | 0 | 7 | 8 | 0 | 0 | 27 | 16 |
| מנצ'סטר יונייטד | 2005/06 | הליגה האנגלית | 35 | 21 | 2 | 0 | 2 | 1 | 8 | 2 | 0 | 0 | 47 | 24 |
| מנצ'סטר יונייטד | סה"כ | סה"כ | 150 | 95 | 14 | 14 | 6 | 2 | 47 | 38 | 2 | 1 | 219 | 150 |
| ריאל מדריד | 2006/07 | הליגה הספרדית | 37 | 25 | 3 | 2 | — | — | 7 | 6 | 0 | 0 | 47 | 33 |
| ריאל מדריד | 2007/08 | הליגה הספרדית | 24 | 16 | 1 | 0 | — | — | 7 | 4 | 1 | 0 | 33 | 20 |
| ריאל מדריד | 2008/09 | הליגה הספרדית | 6 | 4 | 0 | 0 | — | — | 4 | 3 | 2 | 3 | 12 | 10 |
| ריאל מדריד | 2009/10 | הליגה הספרדית | 1 | 1 | 2 | 0 | — | — | 1 | 0 | 0 | 0 | 4 | 1 |
| ריאל מדריד | סה"כ | סה"כ | 68 | 46 | 6 | 2 | — | — | 19 | 13 | 3 | 3 | 96 | 64 |
| המבורג | 2009/10 | הליגה הגרמנית | 11 | 5 | 0 | 0 | — | — | 7 | 2 | 0 | 0 | 18 | 7 |
| המבורג | 2010/11 | הליגה הגרמנית | 25 | 7 | 1 | 3 | — | — | — | — | — | — | 26 | 10 |
| המבורג | סה"כ | סה"כ | 36 | 12 | 1 | 3 | — | — | 7 | 2 | 0 | 0 | 44 | 17 |
| מאלגה | 2011/12 | הליגה הספרדית | 28 | 4 | 4 | 1 | — | — | — | — | — | — | 32 | 5 |
| סך כל קריירה | סך כל קריירה | סך כל קריירה | 449 | 249 | 39 | 32 | 6 | 2 | 92 | 62 | 6 | 4 | 592 | 349 |
תארים > בפ.ס.וו. איינדהובן

אליפות הולנד (2) 1999/2000 2000/2001
מגן יוהאן קרויף 1998
תארים > במנצ'סטר יונייטד

אליפות אנגליה 2002/2003
גביע אנגליה 2003/2004
גביע הליגה 2005/2006
מגן הקהילה 2003
תארים > בריאל מדריד

אליפות ספרד (2) 2006/2007 2007/2008
הסופר קאפ הספרדי 2008
תארים > אישיים

כדורגלן השנה בהולנד (2) 1998/1999, 1999/2000
שחקן החודש בפרמייר ליג (3) דצמבר 2001, פברואר 2002, אפריל 2003
שחקן השנה ע"ש סר מאט באזבי (2) 2001/2002, 2002/2003
מלך שערי ליגת האלופות (3) 2001/2002, 2002/2003, 2004/2005
כדורגלן השנה בליגה האנגלית (התאחדות שחקני הכדורגל) 2001/2002
שחקן העונה בפרמייר ליג 2002/2003
נכלל בנבחרת השנה של אופ"א 2003
נכלל בפיפ"א 100
נכלל בנבחרת הטורניר של יורו 2004
תארים > בפ.ס.וו. איינדהובן

מגן יוהאן קרויף: 2022
העתק שמש

עותק ראשון של A la recherche du temps perdu: Du côté de chez Swann עם הערות בכתב יד מאת מרסל פרוסט
בדפוס ובהוצאה לאור, עותקי שמש או גליונות הגהה הם גרסאות מוקדמות של פרסומים, המיועדות לעריכה ולהגהה, ולעיתים כוללות שוליים רחבים במיוחד. גליונות הגהה עשויים להיות לא חתוכים ולא כרוכים, או, במקרים מסוימים, מופצים באופן דיגיטלי. עותקי שמש משמשים לצורכי הגהה ועריכת תוכן, אך לעיתים נשלחים גם למטרות קידום וביקורת.
גליונות הגהה בעבר

בהקשר טיפוגרפי, המונח מתוארך לשנת 1600 בקירוב. מטרתם העיקרית של עותקי שמש היא לשמש כלי לאימות נכונות העבודה. כל השינויים הדרושים מסומנים פיזית בגליונות נייר או מסומנים דיגיטלית על קבצים אלקטרוניים. הסדרים, המפיצים או המדפיסים מקבלים את הגליונות הערוכים, מתקנים ומעדכנים את העימוד, ומכינים את הגרסה הסופית להדפסה.
המונח גליונות הגהה נגזר מתקופת דפוס בלט במאה ה-16, אז השתמשו המדפיסים במגשים מתכתיים (גליות) שבהם הונח הסוג. מכבש הגהה קטן שימש להפקת מספר עותקים מוגבל, ששימשו להגהה.
הוכחות לא מתוקנות

הוכחות לא מתוקנות הן גרסאות מוקדמות של טקסטים (מודפסים או דיגיטליים) שטרם קיבלו אישור סופי מהמחבר או המוציא לאור. כיום, כאשר מרבית התהליכים הם דיגיטליים, נעשה שימוש במונחים כגון "הוכחה דיגיטלית" או "הוכחת PDF".
אם מופקת גרסה מודפסת לצורך עריכה או הגהה, היא דומה במידה רבה לגליונות ההגהה ההיסטוריים.
הוכחות סופיות

הוכחות סופיות הן העותקים האחרונים שמספק המדפיס לאישור סופי של המוציא לאור לפני הדפסת המהדורה הרשמית. בשלב זה, כל הטעויות כבר תוקנו, ועמודי הספר מוכנים להדפסה. שינויים בשלב זה עשויים לייקר את התהליך, ולכן ממליצים להימנע מתיקונים משמעותיים.
עותקי קריאה מוקדמת

הוכחות מסוימות משמשות כעותקי קריאה מוקדמת (ARCs), המסופקים למבקרים, מגזינים וספריות. עותקים אלה, הנכרכים בדרך כלל בכריכה רכה, אינם מיועדים לתיקון אלא לקידום וביקורת. לעיתים, עותקים אלו עשויים לכלול הערות כמו "הוכחה לא מתוקנת", והם עשויים להיות מודפסים בשחור-לבן במקרה של ספרים עם איורים צבעוניים.
הערות שוליים

↑  Galley proof. TheFreeDictionary.com. Retrieved 20 November 2014.
ז'ואאו נבש

ז'ואאו פדרו גונסלבש נבש (בפורטוגזית: João Pedro Gonçalves Neves; נולד ב-27 בספטמבר 2004 בטבירה שבפורטוגל) הוא כדורגלן פורטוגזי המשחק בעמדת הקשר בפריז סן-ז׳רמן מליג 1 ובנבחרת פורטוגל.
קריירת מועדונים

נבש גדל במחלקות הנוער של מקסילהויירה גרנדה, בנפיקה אלגרבה ובנפיקה ליסבון. ב-30 בדצמבר 2022 ערך את הופעת הבכורה שלו בקבוצה הראשונה של בנפיקה ליסבון, בהפסד 3-0 לספורטינג בראגה במסגרת המחזור ה-14 בליגת העל הפורטוגלית לעונת 2022/2023. ב-21 במאי 2023 הבקיע את שער הבכורה שלו במועדון, בתיקו 2-2 נגד ספורטינג ליסבון במסגרת המחזור ה-33 בליגה.
באוגוסט 2024, חתם נבש באלופת צרפת פריז סן-ז׳רמן על חוזה ל-5 שנים.
קריירה בינלאומית

נבש נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.
ב-16 באוקטובר 2023 ערך את הופעת הבכורה שלו בנבחרת פורטוגל, בניצחון 5-0 על נבחרת בוסניה והרצגובינה במסגרת מוקדמות יורו 2024.
נכלל בסגל נבחרת פורטוגל לטורניר יורו 2024.
תארים

אליפות פורטוגל (1): 2022/2023
הסופר קאפ הפורטוגלי: 2023
הערות שוליים

↑  Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית)
↑  Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
| נבחרת פורטוגל – יורו 2024 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס |  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס | פורטוגל |
רוברט פלאנט

| --- | --- |

פלאנט בהופעה בשנת 2007
 לידה:  20 באוגוסט 1948 (בן 76) וסט ברומיץ', הממלכה המאוחדת 
 שם לידה:  Robert Anthony Plant 
 מוקד פעילות:  הממלכה המאוחדת 
 תקופת הפעילות:  מ-1963 
 מקום לימודים:  King Edward VI College Stourbridge 
 סוגה:  הארד רוק, פולק רוק, בלוז רוק, הבי מטאל, רוק פסיכדלי 
 סוג קול:  טנור 
 שפה מועדפת:  אנגלית 
 כלי נגינה:  תוף מרים, מפוחית פה
 חברת תקליטים:  אטלנטיק רקורדס 
 שיתופי פעולה בולטים:  לד זפלין
 פרסים והוקרה:  פרס אמריקנה לצמד/להקת השנה (2008)  פרס מרכז קנדי  פרס מפתח הכסף  מפקד במסדר האימפריה הבריטית 
 www.robertplant.com
 פרופיל ב-IMDb
 
רוברט אנטוני פלאנט (באנגלית: Robert Anthony Plant; נולד ב-20 באוגוסט 1948) הוא מוזיקאי אנגלי, מהמשפיעים והמפורסמים ביותר במאה העשרים, שהתפרסם בעיקר כסולנה הכריזמטי של לד זפלין, אחת מלהקות הרוק המשפיעות ביותר וחלוצה בז'אנר הרוק הכבד. פלאנט ניחן בקול טנור בעל מנעד רחב במיוחד המאפשר לו לשיר בסגנונות רבים בצורה חלקה.
רוברט פלאנט מדורג במקום הראשון ברשימת "100 זמרי המטאל הטובים בכל הזמנים" של מגזין היט פריידר.
ביוגרפיה > קריירה מוזיקלית מוקדמת

פלאנט נולד ב-1948 בחבל הקרוי "בלק קאנטרי", בעיירה ווסט ברומיץ׳, סטפורדשייר, שבאנגליה וגדל בעיירה קידרמינסטר. אביו רוברט סי. פלאנט היה מהנדס אזרחי שבימי מלחמת העולם השנייה עבד עבור חיל האוויר המלכותי. אמו, אנני סיליה לבית קיין, הייתה ממוצא צועני.
פלאנט החל את קריירת השירה שלו כזמר במועדוני בלוז מקומיים באזור מולדתו בעיר ברמינגהאם. בגיל 15 פלאנט עזב את בית הספר והחל לעבוד עם להקות שונות באזור, בהן The New Memphis Bluesbreakers, The Black Snake Moan, The Delta Blues Band ו-The Crawling King Snakes.
הוא הקים את "Band of Joy" (בלהקה זו היה חבר גם המתופף ג'ון בונהם, חבר לעתיד בלהקת לד זפלין).
בשנת 1966 הקים פלאנט את להקת Listen שאף הוחתמה בחברת התקליטים CBS. פלאנט הוציא 2 סינגלים אשר לא זכו להצלחה, בעיקר בגלל רצון החברה להופכו לזמר מסוגו של טום ג'ונס או אנגלברט המפרדינק, שהיו מאוד פופולריים בתקופה זו.
על אף שהיצירות הראשונות הללו לא זכו להצלחה מסחרית, התפשטה השמועה על הנער הצעיר עם הקול העוצמתי.
בשנת 1968 התפרקה להקת היארדבירדס ("ציפורי החצר") וגיטריסט הלהקה ג'ימי פייג' חיפש אחר זמר חדש. פלאנט הומלץ על ידי ידידו טרי ריד ופייג' נסע לראות הופעה של הזמר הצעיר ביחד עם להקתו החדשה Hobbstweedle. פייג' התלהב מקולו של פלאנט וצירף אותו, בעוד פלאנט גייס עמו את ג'ון בונהם. יחד עם חברו של ג'ימי פייג', הבסיסט ג'ון פול ג'ונס, הארבעה הקימו את להקת לד זפלין בשנת 1968. אלבומה הראשון, שנושא את שם הלהקה, יצא בשנת 1969, וייסד את זרם הרוק הכבד.
ביוגרפיה > לד זפלין > השפעה וסגנון

פלאנט הושפע מאוד מיצירותיו של טולקין: השירים Misty Mountain Hop ו־Over the Hills and Far Away דנים בספר ההוביט, והשירים The Battle of Evermore ו־Ramble On נוגעים לספרי שר הטבעות. פייג' ופלאנט התעניינו גם במוזיקה אפריקאית, במיוחד מרוקאית. את המוזיקה הזאת, ניתן למצוא באלבומם No Quarter: Jimmy Page and Robert Plant Unledded in 1994 . פלאנט התעניין גם במוזיקה הודית דוגמה לכך, אפשר למצוא בשיר "Kashmir" ששוחרר בשנת 1975. רוברט פלאנט נודע גם בהופעה המחשמלת שלו, ברעמת השיער הבלונדיני שלו ובמראהו הנאה.
ביוגרפיה > לד זפלין > תחילת הדרך

הגיטריסט ג'ימי פייג' הצטרף ללהקת ציפורי החצר כבסיסט הלהקה במקום קודמו, פול סמואל סמית'. לאחר שחברי הלהקה פרשו בזה אחר זה, מונו מחליפים שונים, ביניהם ג'ון פול ג'ונס, ג'ון בונהם ופלאנט. מאחר שההרכב המקורי כבר לא היה קיים, החליטו חברי הלהקה להקים להקה חדשה. לבסוף קיבלו את השם לד זפלין בהמלצה של פייג'.
ב-1968 חתם פיטר גרנט, מנהל הלהקה על חוזה של 200 אלף דולר עם חברת התקליטים אטלנטיק רקורדס.
ב-1969, לאחר 36 שעות הקלטה בלבד, יצא האלבום הראשון, Led Zeppelin.
ביוגרפיה > לד זפלין > הצלחה עולמית

לאחר שהאלבום הראשון זכה לביקורות טובות, כבר באותה שנה לד זפלין הקליטו את אלבומם השני, Led Zepplin II, ושנה לאחר מכן, בשנת 1970, את אלבומם השלישי, Led Zeppelin III.
לד זפלין זכתה לביקוש רב ממדינות רבות והייתה נאהבת בכל העולם, אבל היו גם כאלה שמתחו ביקורת על הלהקה, כמו מספר להקות ומוזיקאים שהתלוננו על גנבת שירים ומוזיקה, ועיתון הרולינגסטון שמתח ביקורת רבה על לד זפלין והיה מסוכסך איתם במשך זמן רב.
בשנת 1971 יצא האלבום הרביעי בעל השם השנוי במחלוקת, כיוון שבאלבום לא נכתב שמו, אלא ארבעה ציורים שמייצגים את ארבעה חברי הלהקה, אך לרוב הוא ידוע בשם Led Zeppelin IV.
בין השירים הבולטים באלבומים היו Dazed And Confused, Whole Lotta Love, Since I've Been Loving You, Stairway To Heaven.
ביוגרפיה > לד זפלין > Stairway To Heaven

ההצלחה הגדולה של הלהקה, הגיעה בעיקר בזכות השיר "Stairway to Heaven", שיר מיסטי בעל נושאים כמו פנטזיה, אהבה ועוד. השיר כלל סגנונות מוזיקליים רבים, כגון: פולק, בלוז, מוזיקה קלטית והבי מטאל. אף שהשיר מעולם לא שוחרר כסינגל, הוא נבחר כ"שיר הטוב ביותר בכל הזמנים" במקומות רבים מסביב לעולם.
ביוגרפיה > לד זפלין > תקופת ההצלחה ואלבומים נוספים

האלבום החמישי Houses of the Holy משנת 1973 זכה גם הוא להצלחה גדולה, אם כי לא גדולה כמו קודמיו. מסעי ההופעות שברו שיאים ובאותה שנה התכנסו 56,000 מעריצים באצטדיון טמפה שבפלורידה. כמו כן, באותה שנה הופק סרט קולנוע בשם The Song Remains The Same שצולם משלוש הופעות במדיסון סקוור גארדן. בשנת 1975 יצא האלבום Physical Graffiti, שהצליח מסחרית בארצות הברית והקפיץ את כל האלבומים של הלהקה ל-200 המקומות הראשונים במצעדים. הלהקה צברה באותה תקופה פופולריות רבה בארצות הברית.
ביוגרפיה > לד זפלין > טרגדיות והפסקת פעילות של פלאנט

בשנות ה-70 פלאנט זכה להצלחה מסחררת עם לד זפלין. הוא סבל מביטחון עצמי מופרז, ואף אמר בראיון "אני אל מוזהב". ביטחון זה נעלם במהירות כשפלאנט ואשתו מורין נפגעו קשה בתאונת דרכים ב-4 באוגוסט 1975 ברודוס, יוון, דבר אשר העיב על הצלחת הלהקה כאשר סיבוב ההופעות של אותה שנה בוטל, פלאנט התקשה ללכת ואף רותק לכיסא גלגלים למשך כחצי שנה.
בשנת 1977 חווה פלאנט טרגדיה נוספת, כאשר בנו הצעיר, קאראק, נפטר מזיהום קשה בדרכי הנשימה במהלך סיבוב הופעות בארצות הברית. לאחר מות בנו פלאנט לקח הפסקה מפעילות בלהקה והתבודד בביתו שעל הגבול הוולשי.
ביוגרפיה > לד זפלין > אלבום אחרון

פלאנט חזר ללהקה לאחר כמעט שנתיים ואלה הקליטו את מה שהיה לבסוף אלבומם האחרון In Through The Out Door, הסממן המרכזי לחזרתה של הלהקה לגדולתה היה פסטיבל נבוורת' (Knebworth) שם הופיעו בשנת 1979.
ביוגרפיה > לד זפלין > מותו של בונהם ופירוק הלהקה

לז זפלין ביצעו סיבוב הופעות קצר ברחבי אירופה ולאחריו תכננו לשוב לארצות-הברית לאחר שלא הופיעו שם משנת 1977. אך בבוקר 25 בספטמבר 1980 לאחר יום של חזרות בביתו החדש של ג'ימי פייג', נמצא מתופף הלהקה ג'ון בונהם מת בחדרו. הוזמן אמבולנס ובוצעו ניסיונות החייאה אך ללא הועיל ומותו נקבע במקום, הסיבה הרשמית הייתה חנק מקיא.
בשנת 1980 הוציאו חברי הלהקה ביחד עם מנהלם פיטר גראנט הודעה רשמית בה הצהירו כי החליטו שלא להמשיך ללא בונהם והלהקה התפרקה.
ביוגרפיה > לד זפלין > איחודים

זמן מה לאחר מותו של בונהם, התחילו לצוץ מספר הופעות איחוד של פלאנט, פייג' וג'ונס, והם אפילו הוציאו כמה אלבומים חדשים. בתקופה מאוחרת יותר, ג'ייסון בונהם, בנו הצעיר של ג'ון בונהם, משמש כמתופף בהופעות האיחוד.
ביוגרפיה > קריירת הסולו

אחרי התפרקות הלהקה בעקבות מותו של המתופף ג'ון בונהם ב-1980, פלאנט יצא לקריירת סולו מצליחה. בזמן קריירת הסולו, יצאו לו מספר להיטים מצליחים כגון: "Big Log", "Tall Cool One" ו "I Believe" ועוד. ב-1984 הקים פלאנט הרכב אשר כלל גם את הגיטריסטים ג'ימי פייג' וג'ף בק והמתופף פיל קולינס. ההרכב, אשר נקרא נוטפי הדבש (The Honeydrippers), הקליט אלבום אחד בלבד אשר כלל גרסאות כיסוי ללהיטי רית'ם אנד בלוז ישנים. מתקליט זה התפרסם הביצוע המחודש שלהם ללהיט "Sea Of Love".
בעקבות בקשות רבות מצד מעריצי לד זפלין, התאחדה הלהקה שלוש פעמים:
הופעה ב"Live Aid" שנערך ב-3 ביולי 1985.
קונצרט 40 השנה לחברת אטלנטיק רקורדס בשנת 1988.
הופעת איחוד של לד זפלין בשנת 2007.
בהופעה הראשונה החליפו פיל קולינס וטוני תומפסון את בונהם המנוח, ובשנייה החליף אותו בנו, ג'ייסון.
בשנות ה-80 וה-90 הוציא פלאנט שלושה אלבומי סולו עם כותב-השירים והקלידן פיל ג'ונסטון: Now and Zen ‏ (1988), Manic Nirvana‏ (1990), ו-Fate Of Nations ‏(1993)
פלנט ופייג' חזרו להופיע ביחד ב-1994. מסע הופעות זה כלל ליווי של אנסמבל מצרי, נגנים ממרקש ותזמורת המטרופוליטן של לונדון. האלבום וה-DVD שהוקלטו במרוקו, ווילס ולונדון זכו להצלחה רבה והאלבום אף הגיע למקום הרביעי במצעד מכירות האלבומים של הבילבורד. הבולט מבין שירי האלבום הוא הביצוע ל"קשמיר", שזכה לעיבוד בסגנון מזרחי מלא. ארבעה שירים מזרחיים הוקלטו על ידי השניים, וכן מספר משירי לד זפלין בגרסאות מזרחיות.
1998 פלאנט יצר אלבום נוסף עם ג'ימי פייג' Walking Into Clarksdale שכלל חומרים משותפים של השניים.
בשנת 2002 פלאנט הקים להקה חדשה - Strange Sensation הם הוציאו שני אלבומים:
Dreamland שיצא ב-2002. האלבום היה אוסף של חידושים לשירי בלוז.
Mighty Rearranger שיצא ב-2005. האלבום כלל חומר חדש של הלהקה, האלבום קיבל ביקורות טובות למדי.
"mothership" יצא בשנת 2007 כמעט בתיאום עם הופעת האיחוד ההיסטורית בלונדון. דיסק זה כולל בו את המיטב שירי "לד זפלין" מכל הזמנים.
כמו כן בשנת 2007 יצא לאור שיתוף הפעולה עם זמרת הבלו-גראס והכנרת אליסון קראוס, האלבום Raising Sand, זכה להצלחה מסחררת ואף הגיע למקום השני באנגליה.
פלאנט וקראוס אף זכו בפרס גראמי על השיר Gone Gone Gone (Done moved on) מתוך האלבום. בעקבות האלבום יצאו פלאנט וקראוס לסיבוב הופעות.
ביולי 2010 יצא פלנט למסע הופעות קיץ בארצות הברית עם להקה חדשה בשם Band of Joy (שהחזירה את שם הלהקה הראשונה שלו בשנות השישים). הלהקה כללה את הזמרת פאטי גריפין, הזמר-גיטריסט באדי מילר, הרב-אינסטרומנטליסט והסולן דארל סקוט, הבסיסט-הסולן ביירון האוס, והמתופף-נגן כלי ההקשה-הסולן מרקו ג'ובינו. לאחר מופע נוסף בארצות הברית ב-12 בספטמבר 2010 בניו יורק, הוכרז על סיבוב הופעות סתיו באירופה שנמשך עד נובמבר 2010.
אלבום אולפן חדש בשם Band of Joy יצא ב-13 בספטמבר 2010 בלייבל Rounder Records. האלבום היה מועמד לאלבום אמריקנה הטוב ביותר בפרסי הגראמי לשנת 2011.
בשנת 2014, יצא לאור אלבום הסולו העשירי של פלאנט " Lullaby and... The Ceaseless Roar".
חיים אישיים

רוברט פלאנט התחתן עם מורין וילסון בשנת 1968. לזוג נולדו 3 ילדים: בת, כרמן ג'יין (1968), ושני בנים, קאראק פנדראגון (1977-1972) ולוגאן רומרו (1979).
הבן קאראק נקרא על שם הגיבור הקלטי קאראקטוס, שהוביל קרב אכזר והרואי נגד הפלישה הרומית בשנת 43 לספירה, נלכד ונלקח לרומא. הקיסר קלאודיוס התרשם מאומץ לבו והחליט להותירו בחיים. קאראק נפטר ב-1977.
רוברט ומורין התגרשו ב-1983. לפלאנט יש בן נוסף, ג'סי לי (1991), משירלי וילסון, אחותה של מורין.
פלאנט אוהד מילדותו את קבוצת הכדורגל וולברהמפטון וונדררס והנהלת המועדון מינתה אותו ב-2009 כסגן שלישי לנשיא המועדון.
לקריאה נוספת

ריצ'י יורק, לד זפלין: סיפורה של להקת הרוק הטובה בעולם, מאנגלית: מתן קמינר, הוצאת רסלינג, 2011 (1994).
Stephen Davis, Hammer of the Gods: The Led Zeppelin Saga; Harper Entertainment, 1985
הערות שוליים

↑  ראיון עם האמן באתר GQ ב-6.11.2011
↑  רוברט פלאנט - הפלא החדש של הרוק, דבר, 26 בפברואר 1971
↑  דינוזאורים בהופעה, מעריב, 18 במאי 1988
1 2  ניו יורק טיימס, לד זפלין מתאחדים להופעה, באתר הארץ, 16 בספטמבר 2007
↑  שרון מולדבי, תקליטים חדשים - רוק -  אלמלא עברו המפואר, חדשות, 26 באפריל 1990
↑  יוסי בבליקי, ‏מיסטיקה להמונים, באתר גלובס, 9 ביוני 2005
↑  20 אלף על המדרגות לגן עדן - איחוד "לד זפלין", באתר הארץ, 10 בדצמבר 2007
↑  עכבר העיר, רוברט פלאנט ואליסון קראוס הזוכים הגדולים בגראמי, באתר הארץ, 9 בפברואר 2009
↑  עכבר העיר, רוברט פלאנט חוזר לבמה, באתר הארץ, 17 בדצמבר 2007
↑  מיכאל רורברגר, עכבר העיר תל אביב, החדש של רוברט פלאנט: מסאז' עוטף ונעים לאוזן, באתר הארץ, 8 באוקטובר 2010
↑   ג'ון פרלס, ניו יורק טיימס, רוברט פלאנט הולך בעקבות האינסטינקטים, באתר הארץ, 15 בספטמבר 2014
↑  ריצ'י יורק, לד זפלין: סיפורה של להקת הרוק הטובה בעולם, פרק 7, עמ' 193.
| לד זפלין |
| --- | --- | --- |
| רוברט פלאנט • ג'ימי פייג' • ג'ון בונהם • ג'ון פול ג'ונס | רוברט פלאנט • ג'ימי פייג' • ג'ון בונהם • ג'ון פול ג'ונס |  |
| אלבומים | Led Zeppelin ‏(1969) • Led Zeppelin II ‏(1969) • Led Zeppelin III ‏(1970) • Led Zeppelin IV ‏(1971) • Houses of the Holy ‏(1973) • Physical Graffiti ‏(1975) •‏ Presence (‏1976) • In Through the Out Door ‏(1979) • CODA ‏(1982) |  |
| אלבומי הופעה | The Song Remains the Same ‏(1976) • BBC Sessions ‏(1997) • How the West Was Won ‏(2003) • Celebration Day‏ (2012) |  |
| אוספים | Led Zeppelin Boxed Set ‏(1990) • Profiled ‏(1990) • Led Zeppelin Boxed Set 2 ‏(1993) • The Complete Studio Recordings ‏(1993) • Best of Led Zeppelin ‏(1999) • Mothership ‏(2007) • Definitive Collection Mini LP Replica CD Boxset ‏(2008) |  |
| סרטים | The Song Remains the Same ‏(1976) • Led Zeppelin DVD ‏(2003) • Celebration Day ‏(2012) • Fleecing Led Zeppelin ‏(2014) |  |
| שונות | פיטר גרנט • ריצ'רד קול • Swan Song Records • היארדבירדס • XXZ • פייג' ופלאנט • סטריינג' סנסיישן |  |
| --- | --- |
בקרת זהויות :  NLI: 987007271245205171  PLWABN: 9810561703505606  BIBSYS: 1034876  BnF: cb13898546f (data)  GND: 134485904  ISNI: 0000 0001 1450 1488  LCCN: n91061698  LNB: 000294628  MusicBrainz: bd53f9a7-8be9-46b0-bf7d-1deea3cb57bc  NDL: 001191767  NKC: ola2002151406  NLA: 35793520  NLK: KAC2019F5272  NSK: 000066844  NTA: 06998414X  RERO: 02-A012320330  SUDOC: 19191634X  Trove: 1090379  VIAF: 84963151   WorldCat (עם VIAF): 84963151 
פלאנט בהופעה של לד זפלין
פלאנט ופייג' בהופעה בהמבורג, 1973
פלאנט בהופעה של לד זפלין בשנת 1975
פלאנט בהופעת איחוד של "Band of Joy" בשנת 2010
הסמל שפלאנט בחר לעצמו לעטיפת האלבום הרביעי של לד זפלין
ננאד סבטקוביץ'

ננאד סבטקוביץ' (בסרבית: Ненад Цветковић; נולד ב-6 בינואר 1996) הוא כדורגלן סרבי המשחק בעמדת הבלם בראפיד וינה.
קריירה

סבטקוביץ' התחיל את הקריירה שלו במחלקת הנוער של הכוכב האדום בלגרד. בקיץ 2014 הושאל לראקוביצה, בה שיחק בחצי הראשון של העונה, ואת חציה השני של העונה העביר ברדניצ'קי בלגרד.
בקיץ 2015 חזר לכוכב האדום, אך בינואר 2016 חתם בזמון. בעונתו הראשונה בקבוצה היה שותף לעליה של המועדון לליגת העל הסרבית.
בקיץ 2019 חתם בווז'דובאץ.
ב-27 ביולי 2020 חתם במ.ס. אשדוד מליגת העל.
ב-16 ביוני 2023 חתם בראפיד וינה האוסטרית.
הערות שוליים

↑  עמית קרקו, ‏אשדוד רכשה את סבטקוביץ', פאהד באיו חתם, באתר ONE‏, 27 ביולי 2020
↑  איציק כלפי, ‏רשמית: הבלם ננאד סבטקוביץ' חתם בראפיד וינה, באתר ONE‏, 16 ביוני 2023
לב לאחים

| --- | --- |


בית לב לאחים בירושלים, 2019
 מדינה:  ישראל 
 מטה הארגון:  נתניה, ישראל ישראל
 יושב ראש:  אליעזר סורוצקין 
 תקופת הפעילות:  1993–הווה (כ־31 שנים) 
 
בית לב לאחים בבני ברק, 2009
ארגון הפעילים לב לאחים הוא ארגון יהודי חרדי-ליטאי בישראל שהתפצל מארגון יד לאחים בשנת ה'תשמ"ט (1989). הארגון מקיים שיעורי תורה, פועל למען רישום ילדים וילדות למוסדות חינוך חרדיים, נאבק במיסיון ובהתבוללות, וכן מסייע ומלווה חוזרים בתשובה.
אנשי הארגון פרשו מ"יד לאחים" על רקע הקמת מפלגת דגל התורה ובתמיכת הרב אלעזר מנחם מן שך. בראש הארגון עומד מאז הקמתו הרב אליעזר סורוצקין. נשיאי הארגון בעבר היו הרב אהרן יהודה לייב שטינמן והרב גרשון אדלשטיין.
מחלקות הארגון

מדרשות לצעירים חוזרים בתשובה בגיל תיכון, בשעות הערב.
מדרשות שלהבת - הרצאות תורניות לנשים ולנערות.
המחלקה למאבק במיסיון ובהתבוללות - פועלת נגד נישואי תערובת של נשים יהודיות ונאבקת בניסיונות מיסיונרים וחברי כתות מלבצע המרת דת בקרב יהודים ויהודיות.
מחלקת סיוע ברישום של ילדים חילוניים ומסורתיים לבתי ספר של החינוך העצמאי ומעין החינוך התורני. המחלקה סייעה במהלך השנים לרישומם של אלפי תלמידים.
מוקד "ללמוד וללמד" - התאמת לימודי חברותא, ומציאת רב אישי לחוזרים בתשובה.
רשת כוללים מקומיים לבעלי תשובה - במסגרת מלאה או חלקית, וכן שיעורים לקהל הרחב.
מרכז הארגון נמצא בנתניה, וסניפים נוספים ישנם בנתניה, פתח תקווה, חדרה, רחובות ועוד. בנוסף לסגל העובדים מעסיק הארגון כ-3000 פעילים, רובם מתנדבים ומיעוטם מקבלים שכר סמלי. בראש המערכת החינוכית-ייעוצית עמד הרב אורי זוהר.
בשנת ה'תשנ"ט (1999), תחת חסות לב לאחים הוקם ארגון לב שומע, כיום ארגון עצמאי שאינו קשור ללב לאחים. הארגון נתן מענה לבחורי ישיבות ובנות סמינרים בארץ ישראל עם קשיים בחיי היומיום. התמיכה ניתנה על ידי מוקדים טלפוניים ומערך אנשי חינוך. הארגון הוקם על ידי הרב אהרן יהודה ליב שטינמן. בראש הארגון עומד הרב אליאב מילר ומפקחים על הארגון ראשי ישיבות.
מדי שנה, לאחר חג הפסח, מתקיים כנס ארצי גדול של הארגון, בו משתתפים אלפי מתנדבי הארגון בראשות חברי מועצת גדולי התורה וראשי ישיבות.
פעילות הארגון:
מוקד טלפוני לבחורי ישיבות המיועד לבחורי ישיבה שאינם עומדים לנשור, הצריכים ייעוץ או עידוד וחיזוק בכל הנושאים הקשורים לחיי היום יום. מוקד מקביל קיים לבנות סמינר.
הכשרה וקורסים: קורסים אברכים הקרובים לתחום, ובהם הדרכה למתן מענה לבחורים שצריכים עזרה. הקורס ניתן ללא עלות.
ליווי ומעקב: מוקד 'מקדמים בקהילה' לבחורים שצריכים הכוונה תקופתית.
טיפול בבעיות נשירה: מוקד טיפול על ידי אנשי מקצוע בתחום בעיות נשירה לבחורים ולבנות סמינר
סידור ישיבות וסמינרים: המחלקה העוסקת בהשמה לבחורים ולבנות המתקשים להתקבל למוסד מתאים
כינוסים והדרכות לבחורים: בתוך היכלי הישיבות, עבור בחורים המתמודדים עם קשיים
ועידת עולם הישיבות - כנס החינוך בחודש ניסן: אירוע שמתקיים מדי שנה, לכלל ראשי הישיבות החרדיים בהשתתפות רבנים בולטים, המציגים את משנתם החינוכית.
בשנים 2000–2019 הארגון היה תחת חסות לב לאחים, ובשנת 2019 הארגון הפך לעצמאי ונפרד מלב לאחים.
ראו גם

הליגה נגד השמצה – ארגון ה-ADL האמריקני
יהודים למען יהדות – ארגון ה-Jews for Judaism האמריקני
להב"ה – למניעת התבוללות בארץ הקודש
חבר הפעילים - יד לאחים
לה פמיליה (ארגון אוהדים)
הצל (ראפר) – שם הבמה של פקד המשטרה ופעיל הימין יואב אליאסי